Paterna reobri 70 zones de jocs infantils coincidint amb la Fase 3 de la desescalada
15/06/2020

# Paterna reobri 70 zones de jocs infantils coincidint amb la Fase 3 de la desescalada

[![Paterna reobri 70 zones de jocs infantils coincidint amb la Fase 3 de la desescalada](/images/noticias/2020/05/parque-chanquete-gr.jpg)](/images/noticias/2020/05/parque-chanquete-gr.jpg)

15.06.2020

L'Ajuntament ha realitzat una neteja intensiva durant el cap de setmana de les àrees infantils, i des de primera hora del matí, la Policia Local ha anat desprecintat les zones de jocs perquè els xiquets i xiquetes de la ciutat puguen tornar a gaudir-les

L'Ajuntament de Paterna ha reobert aquest matí les 70 zones de jocs infantils als parcs i zones enjardinades de la ciutat, coincidint amb l'inici de la Fase 3 de la desescalada.  
  
D'aquesta manera, els xiquets i xiquetes de Paterna podran gaudir de nou dels gronxadors i jocs situats en les zones verdes i jardins, que havien romàs tancats al públic des que es va decretar l'Estat d'Alarma a causa de la crisi sanitària pel COVID19.  
  
Durant aquest cap de setmana, totes les zones de jocs de la ciutat han sigut desinfectades i sotmeses a una exhaustiva neteja per a garantir el seu ús, una rigorosa higienització que es continuarà realitzant cada dia per a previndre el contagi del coronavirus. A més, tots els elements i components han sigut revisats, comprovant el seu correcte funcionament i estat.  
  
Des de primera hora del matí, la Policia Local ha desprecintat totes les zones perquè, des de hui mateix, puguen ser gaudides pels xiquets i xiquetes de Paterna, que recuperen així els seus espais de jocs després de tres mesos sense poder accedir a ells.  
  
Tal com ha explicat la Tinenta Alcalde de Seguretat, Mobilitat i Transició Ecològica, Nuria Campos, “hem treballat intensament durant els últims dies perquè els nostres xiquets i xiquetes puguen reprendre activitats tan necessàries com els jocs a l'aire lliure, garantint la seguretat dels nostres parcs infantils que, per fi, poden ser conquistats pels més xicotets”.  
  
A més, els més xicotets podran estrenar El Vaixell de Chanquete, la nova zona de jocs infantils els treballs d'instal·lació dels quals van culminar el mes de maig al parc El Clot, i que ret homenatge al benvolgut actor paterner Antonio Ferrandis.  
  
Aquest parc, està presidit per un gran vaixell, per a edats d'entre 3 i 14 anys disposa de tobogan, zones d'escalada i un gronxador d'inclusió, entre altres jocs, i permet la interactuació de fins a un total de 25 xiquets.  
  
Per part seua, la regidora de Serveis i Neteja, Mercedes Navarro, ha explicat que “hem reforçat el servei per a intensificar les tasques de neteja en les zones de jocs infantils, en les quals usarem hidrolimpiadores, assegurant així el seu òptim manteniment ara que els xiquets i xiquetes poden tornar a usar-les”.